เรื่องร้องเรียน: น้ำซึมออกมาจากถนนปากซอย อาจจะท่อประปารั่ว คงไม่มีใครแจ้งเลยเพราะรั่วซึมมา เดือนกว่าๆแล้ว ไม่แน่ใจว่าร้ำที่ใหลของหลวงไหม เพราะดูแล้วน่าจะยังไม่ใหลเข้ามิเตอร์ของบ้านเรือน **ขอแทรกอีกอย่างน้ำจากร้านบุฟเฟ่ต์ติ่มซำ ปล่อยท่อน้ำทิ้ง 2 จุดสามารถแจ้งกรมอุตสาหกรรม หรือ อนามัยสาธาราณสุขมาแก้ไขตรวจสอบได้ไหมครับ เนื่องจากน้ำเน่าเหม็นและขัง(เดิมน้ำท่วม)
การดำเนินการของเจ้าหน้าที่: เมื่อวันที่ 30 มกราคม 2565 เวลา 15.00 น. เจ้าหน้าที่ได้ตรวจสอบบริเวณร้านอาหาร ชื่อ หมู ปู เนื้อ ติ่มซำ บุฟเฟ่ต์ ขณะตรวจสอบพบมีน้ำท่วมขังในบริเวณซอยข้างร้านดังกล่าว จากการตรวจสอบภายในร้านพบมีถังดักไขมันและท่อระบายน้ำทิ้งต่อลงท่อระบายน้ำสาธารณะ ซึ่งผู้จัดการร้านแจ้งว่า บางครั้งพนักงานของร้านมีการล้างภาชนะและวัตถุดิบด้านนอกอ่างล้างจาน อาจทำให้มีน้ำทิ้งบางส่วนไหลออกมาจากด้านหลังร้านโดยไม่ผ่านการบำบัด เบื้องต้นเจ้าหน้าที่ได้ออกแบบตรวจแนะนำของเจ้าพนักงานฯ ห้ามปล่อยน้ำทิ้งลงท่อระบายน้ำสาธารณะโดยไม่ผ่านการบำบัด และให้หมั่นตรวจสอบถังดักไขมันให้มีประสิทธิภาพและพร้อมใช้งานอยู่เสมอ ทั้งนี้จากการสอบถามประชาชนในซอย แจ้งว่า ภายในซอยมีน้ำท่วมขังอยู่เป็นประจำ จากการสังเกตภายในซอยถนนทรุด ไม่มีทางระบายน้ำ น้ำที่ท่วมขังอาจเกิดจากน้ำใช้ภายในครัวเรือนของบ้านแต่ละหลังคาเรือน
ความเห็นของผู้แจ้ง: เห็นถนนเรียบร้อยดีแล้ว เจ้าหน้าที่ น่าจะเสร็จงานดีแล้วครับ อีกเรื่องที่อยากถาม ร้านบุฟเฟ่ปล่อยน้ำทิ้ง ลงพื้นแบบนี้ กรมสาธารณสุขมาดูได้ไหมครับ
พื้นที่: แขวงคลองบางบอน เขตบางบอน กรุงเทพมหานคร